- Hindi News
- National
- पेयजल लाइनों में लीकेज, 80% नालियों से गुजरती हैं 18इलाकों में बीमारी फैलने का खतरा
पेयजल लाइनों में लीकेज, 80% नालियों से गुजरती हैं 18इलाकों में बीमारी फैलने का खतरा
शहरमें घरों में लगे नलों में नालों का पानी आना एक बड़ा सिरदर्द बन गया है। आए दिन किसी किसी कॉलोनी में दूषित और बदबूदार पानी आने की शिकायत आती रहती है। हर सप्ताह में कम से कम शहर से किसी मोहल्ले-गली से इस तरह की शिकायत औसतन जाती है। शहर के 80 फीसदी घरों की पानी सप्लाई लाइनें गंदे नाले-नालियों से होकर गुजरती हैं। साथ ही शहर में पाइप लाइनों में 500 से ज्यादा लीकेज हैं। मुख्य सप्लाई लाइनें जर्जर हो चुकी हैं।
स्वास्थ्य विभाग तथा वाटर वर्क्स की लैब की ओर से की जानेवाली पानी की जांचों के आधार पर पता चलता है कि पुराने शहर में बालचंद पाड़ा, नागदी बाजार, नाहर का चाेहट्टा, मुखिया की गळी, छोटा बाजार, सदर बाजार, तिलक चौक, इंद्रा कॉलोनी, रजत गृह, राजपूत कॉलोनी, न्यू कॉलोनी, गुरुनानक कॉलोनी, नवजीवन संघ कॉलोनी, माटूंदा रोड चौराहा, कासा पाड़ा मोहल्ला, शिव कॉलोनी, टीचर्स काॅलोनी, न्यू मानसरोवर कॉलोनी, नैनवां रोड सहित कई इलाके सेंसेटिव जोन में हैं। यहां पर आए दिन नलों में दूषित पानी आने की शिकायतें आती रहती हैं। इस पानी से वाटर बोन डिजीज(जल जनित बीमारियां) होने की आशंका रहती है। चार साल पहले एक कॉलोनी में इस वजह से हैजा भी फैल चुका है। शहर में गंदे पानी की सप्लाई ही वजह है कि ज्यादातर घरों में वाटर कैन मंगाए जाने लगे हैं।
अमृत योजना के तहत बदली जाएंगी लाइनें
^अमृतयोजना में शहर की पुरानी पाइप लाइनें बदल दी जाएंगी, इसके बाद सप्लाई लाइनें नाले-नालियों से होकर नहीं गुजरेंगी। मुख्य पाइप लाइनें खुले में डलेंगी। इसके लिए 46.25 करोड़ का बजट मंजूर हो गया है, टेंडर अंतिम प्रक्रिया में है। इससे पुरानी लाइनें बदली जाएंगी साथ ही शहर में सात नए ओवरहेड टेंक भी बनेंगे। अरुणेशशर्मा, आयुक्त, नगरपरिषद
बूंदी. शहर की गुरुनानक कॉलोनी में कई घरों के जल कनेक्शन की लाइनें ऐसे घरों तक पानी पहुंचा रही हैं। जिससे शहरवािसयों में आक्रोश है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva